《往日》
宋代·苏籀

往日承平孰为裁，诚能俾乂固当谐。
岂云小辩能回斡，际遇长才力洽该。
大块惨舒嘘翕顷，元明迷喻唯阿开。
斗南必有圆机士，安得一樽陈此怀。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。